Folketing
2002-05-23

Det var vist meget godt med en præcisering. Der er stadig et par spørgsmål om det retskrav, og jeg tror ikke, vi kommer det meget nærmere. Der er bare det at sige til det, at vi ønsker et indgreb over for de udlændinge, der bliver ved med at hente deres ægtefælle i det land, de oprindelig kom fra. Der er et mønster her, Socialdemokratiets tidligere minister, fru Karen Jespersen, har nævnt det mange gange, og der er skrevet bøger om det. Jeg tror, alle er bekendt med, at det er et kæmpeproblem for integrationen, at folk bliver ved med at hente deres ægtefæller i det land, de oprindelig kom fra. Med det antal personer fra de lande, jeg tænker på, der har fået dansk indfødsret, er det også blevet et problem med danske statsborgere, der henter deres ægtefælle i deres oprindelige hjemland. Jeg tror ikke, vi kommer det meget nærmere. Jeg vil sige til hr. Søren Søndergaard, at hvis hr.